JohanHeinsen/ENO huggingface dataset:
Den Vest-Sjællandske Avis, 1834-04-08
Paa Sorøe store Ladegaard bekommes gode Kaage- og Saae Ætter i større og mindre Partier, for 4 Rbd. pr. Td. Et Stykke Egetømmer, 12 Al. langt og 24 a 26 Tom. Kant, tienlig til en Mølleaxel, er at faae tilkiøbs hos Gaardmand Niels Jørgensen i Suserup.
Den Vest-Sjællandske Avis, 1834-04-08
Under Kragerupgaards Overformynderie, kan mod lovbefalet Sikkerhed strax erholdes tillaans 343 Rbd. 3 Mk. 3 s. Sedler og Tegn, naar man desangaaende henvender sig til Kragerupgaard den 26de Marts 1834. Bachevold, Godsforvalter.
Den Vest-Sjællandske Avis, 1834-04-08
Charivari, fra det kongelige engelske Stutterie i Sollinge, kan fra i Dag af et Antal af 40 Hopper, tienlige til Folavl, blive bedækkede, mod Erlæggelse af 5 Rbd. Sølv for hver. Slagelse den 24de Marts 1834. Axel Graae Rye.
Den Vest-Sjællandske Avis, 1834-04-08
Chocolade, udarbeidet til den største Fiinhed ved Dampkraft i Lil Undertegnedes Fabrik ved Kjøbenhavn. sælges til Fabrikpriser fra 2 Mk. 4 s. til 8 Mk. pr. Pd. efter Qvalitet: J Callundborg hos H. L. Hesselberg. I Hillerød hos Hr. Thorsen. - J Slagelse hos Hr. O. R. Strande. – J Sorøe hos Hr. Tronnier - J Storeheddinge hos Hr. S. H. Hoffmeyer. -J Holbek hos Hr. N. P. Stausholm. - J Helsingøer hos Hr. C. F. Eckardt. - J Skielskjør hos Hr. O. Vallentin. - J Nestved hos Hr. C. P. Ludvigsen. - J Faxøe hos Hr. O. Grum. J Kiøge hos Hr. F. W. Møller. - J Vordingborg hos Hr. S. F. Sørensen. Til Dhrr. Kjøbmænd i de Byer, hvor der ei findes fuldstændig Sortement, gives der ogsaa paa enkelte Sorter en passende Rabat, naar man behager at henvende sig til Hjørnet af Nørrevold og Larsleistrædet No. 161 i Kjøbenhavn hos P. Chr. Deichmann & Comp.
Den Vest-Sjællandske Avis, 1834-04-12
Den Vest-Siællandske Avis eller: Slagelse. Ugeblad. for den uden og indenlandske Historie. for tigste Nyeheder. Dagens vig Redigeret af Pastor, Ridder Bastholm. Trykt og forlagt af Peter Magnus, Løverdagen den 12te April 1834. 20de Aarg. No. 29. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1834-04-12
Oversigt over Dagens udenlandske Nyeheder. Bladet Times siger: at der ere i de sidste Aar blevne foretagne en uhyre Mængde Reductioneri Statsbestyrelsen, og desuagtet har man intet Exempel paa at Besparelses-Aanden er gaaet saavidt, at Statens Tieneste, eller enkelte fortiente Mænds billige Fordringer have lidt derunder. Under Castlereaghs Administration blev Begyndelse gjort, med at inddrage smaae Embedsposter. Da Paastanden om Besparelsen blev mere paatrængende i Legislaturen, og blev udenfor Huuset understøttet af den offentlige Mening; saa gik det løs paa Sinecurerne, og de Aristokratiske Prætensioner. Under den nærværende Administration er denne Besparelses-Aand bleven til en herskende og gjennemtrængende Genius hos Regieringen Ethvert civilt, finants og militairt Embede blev prøvet om en Besparelse kunde anbringes ved det Hele Collegier bleve ophævede, og Embedsposter bleve afskaffede i hundredeviis, da man fandt at de ikke vare nødvendige. Jmedens man saae sig om efter Besparelser i alle Kroge, saa bleve ikke engang Kronens Ministre forskaanede. Hele Tribunaler med deres Mængde af Dommere i Hermelin, ere, som det var Tilfældet med Skatkammerretten i Skotland, blevne et Offer for denne uimodstaaelige Jndflydelse. Pensionslisten trues med en Revision for at formindske de Aristokratiske Fattiges Forsørgelse. Nu er endelig det ærværdige Skatkammer selv, testamenteret os fra Wilhelm den Erobrer, faldet med alle de pompose Forsørgelser for adelige Skatmestere, Auditorer og Actuarier, med sine Primstave og Pergaments=Sedler, med sine Romerske Taltegn og sit Normanniske Latin. Jstedet for at Skatkammerets Administration tilforn kostede 50 til 60000 Pd. St., maa det nu lade sig nøie med mindre end 5000. Dette er i Sandhed en stor Triumph af Geniet og Sparsomheden; men det er endnu et større Underværk, at denne Statsoeconomie er ikke tilforn bleven indført.
Den Vest-Sjællandske Avis, 1834-04-12
Man har faaet Efterretninger fra Lissabon af 16de, og fra Oporto af 18de. Don Pedro var saa temmelig restitueret, og reed den 12te Marts igiennem Hovedgaderne med Dronningen og Hertuginden af Braganza. Han mødte underveis Hertugen af Palmella og indbød ham til at ledsage sig. Den 14de bievaanede den hele Kongelige Familie Processionen paa Rocio Pladsen og knælede derved meget andægtig. Don Miguels Armee er bleven forstærket med to Regimenter øvede Tropper, og mange Rekruter. Dronningens Armee under Saldanha holder sig i en ubehagelig Uvirksomhed og kan ikke udrette noget, naar den ikke understøttes af combinerede Bevægelser, i Norden og Sønden. Derpaa tænkes nu, hvorved Don Miguel kan blive nødt til at svække sin i Santarem samlede Styrke, som bestaaer af 11000 Mand og 575 Heste. General Bernardo, de Sa har renset hele Provinsen Algarve for Miquelitterne, er indrykket i Alemtejo, har ogsaa slaget dem der, og frataget dem 4 Kanoner; Jndvaanerne der skulle udvise Hengivenhed for Donna Maria. Don Miguel har imidlertid afsendt nogle Tropper for at dække denne Provins. J Januar og Februar Maaneder ere over 400 Deserteure ankomne fra Santarem til den constitionelle Armee, hvoriblandt Oberst Lopez Mota af det 10de Cavallerie-Regiment. Der har været et slemt Slagsmaal i Lissabon imellem nogle Engelske Officere, og nogle Portugisiske Frivillige, hvorved en Engelsk Uhlan-Officeer ved Navn Crotty, blev dræbt, og en anden ved Navn Hamilton fik nogle Bajonetstik; en Svir skal have givet Anledning til dette Spektakel. De financelle Forhold skulle være gunstige, og i Arsenalet laae 6000 Gevære.
Den Vest-Sjællandske Avis, 1834-04-12
Greve Sellon i Genf har udsat et Priisspørgsmaal om de tienligste Midler til at vedligeholde en almindelig Fred. (Svaret er let: Midlerne dertil ere, at Menneskene altid giøre en rigtig Brug af deres Fornuft, aldrig lade sig beherske af deres Lidenskaber, og altid bevare en reen Følelse for det Gode og Rette. Qvæstionen bliver allene hvorledes man nu kan formaae Menneskene til alt dette, Det vil aldrig ganske lykkes; Kampen i Menneskelivet vil aldrig ophøre, ligesaa lidet som Kampen i den hele øvrige, det omgivende Natur. J en høiere aandelig Verden kan den varige Fred allene forventes.) Bemeldte Greve Sellon har endog stiftet et Fredens Selskab hvis Præsident han er.
Den Vest-Sjællandske Avis, 1834-04-12
Med Posten fra London af 4de Marts er følgende vigtige Efterretning ankommen til Hamborg. J den Franske Moniteur af 1ste Marts, som er indtruffen i hiin Hovedstad, læses: denne Aften den 1ste Marts overleverede Hertugen af Broglie og General Sebastiani, efter at de Deputeredes Kammers Mode var tilendebragt, deres Resignation i Kongens Hænder. - Aarsagen til denne Beslutning var, at de Deputeredes Kam meer havde i Mødet forkastet Lovforslaget om en Godtgiørelse af 25 Mill. Franker til de Nordamerikanske Stater med 176 mod 168 Stemmer. Den stærke Majoritet udviser hvormeget Ministeriet havde anstræget sig for at drive Lovforslaget igiennem. Efter at Resignationen var indleveret blev der i Tuillerierne holdet et Conseil som varede fra Kl. 7 1/2 og til henimod Midnat; hvori der skal være fattet den Beslutning at søge at formaae Hertugen af Broglie til at forblive i sin Post; men dersom han ikke kan overtales hertil saa skulde en Efterfølger udnævnes i hans Sted, som man troer Greven af St. Aulaire, Ambassadeur i Wien. Ved denne Efterretning faldt de Franske Statspapire 3 PC.; men reiste sig igien; ogsaa de Engelske Fonds veege et Øieblik. Journal des Debats erklærer sig paa det ivrigste imod det Rygte, at der skal være opkommen en Disharmenie imellem den Franske og Engelske Regiering; den tilstaaer dog, at begge Regieringer kunne derfor gjerne have forskiellige Meninger og Biesager. Man siger nu at Lord Durhams Mission skal fornemmelig angaae Handelsforbindelsen imellem Frankerige og England.
Den Vest-Sjællandske Avis, 1834-04-12
Skibet Pantaleon har bragt nye Efterretninger til England fra Lissabon af 23de og fra Oporto af 26de Marts, som indeholde, at Pedroterne have bemægtiget sig Stæderne Caminha og Vianna. Admiral Napier er seilet dertil, da det stormende Veir havde hindret hans Operationer modFiguera. Regentskabet i Lissabon har decreret: at Don Miguel skal berøves alle sine Værdigheder og Prærogativer, og at alle hans faste Eiendomme skulle confisqveres til Fordeel for Nationalskatten, paa 5 Paladser nær, hvoriblandt det i Queluz, som skulle beholdes til Dronningens Amusiment. Man vilde vide i London at 10000 Mand Spanske Tropper marschere i 4 Colonner mod de Portugisiske Grændser paa den Kant hvor Oporto ligger, for at forene sig med den constitutionelle Portugisiske Armee og angribe Santa rem. Journal des Debats har samme Rygte og tillige, at de østlige Magters Gesandte have protesteret mod Jnterventionen.
Den Vest-Sjællandske Avis, 1834-04-12
Nyeste Post-Efterretninger. De Efterretninger som Posten har medbragt fra Paris naae ikke længere end til 2den April; man har altsaa ikke erfaret andet end det man allerede vidste over London, nemlig: at Hertugen af Broglie har taget sin Afsked, undtagen tomme Rygter, om hvo der skal udnævnes til hans Eftermand.
Den Vest-Sjællandske Avis, 1834-04-12
Det Engelske Blad Coureren, som giør mange Ophævelser om den Kulde, som skal have indfundet sig imellem den Franske og Engelske Regiering; beklager Hertugens Udtrædelse af Kabinettet og siger, at denne Minister har altid forekommet os at være det paalideligste Medlem af det Franske Cabinet. Journal des Debats yttrer sig saaledes om de Deputeredes Kammers Votum i den Sag, som foranledigede Hertugen til at nedlægge sin Post. Otte Stemmer have afgjort den Qvæstion, hvorpaa vort Forhold til de Forenede Stater skal beroe. Mon kun ikke den Besparelse, hvorover man glæder sig, kommer til at hvile tungt paa deres Jnteresser, som Kammeret ogsaa burde skiænke sin Omsorg, vi befrygte at de Deputerede ikke have fattet hele Betydningen af deres Votum. (Vist nok er det, at der ligger i de repræsentative Statsforfatninger noget Vilkaarligt og Tilfældigt, f. Ex. ifald 9 af Majoritetens Medlemmer havde faaet Feber, eller var bleven inviterede til et Gilde i Versailles, saa havde Frankerige faaet en Udgift af 25 Mill. Franker, som det burde forskaanes for at betale naar det var Uret, og ikke vægre sig ved at betale naar det var pligtigt dertil.) Hertugen af Broglie havde i sin Forsvarstale for Lovforslaget ikke allene søgt at godtgiøre dets Retmæssighed; men tillige gjort opmærksom paa, at det staaer i de Forenede Staters Magt at giøre sig selv betalte ved at spærre for Jndførselen af Frankeriges Vine og Silketøier, som man ved denne Tractat, havde forskaffet en fordeelagtig Afsætning.
Den Vest-Sjællandske Avis, 1834-04-12
De nyeste Efterretninger fra Madrid naae til den 27de. Dronningen har givet Donna Marias Gesandt Hr. Sarmento en offentlig Audience. Tropper marschere fra forskiellige Punkter mod Portugal. Dronningen har udstædet det velgiørende Decret: at Collegiet for Tyrefægtningerne i Sevilla skal ophæves, og at de til denne udsatte Præmier skulle anvendes til Almuens Underviisning. Hun har udstædet 6 andre Decreter for at indføre en Deel vigtige Collegialforandringer og derved tilveiebringe Besparelser til Fordeel for Statskassen. - Jnsurgenterne i Navarra have skudt paa et Fransk Krigskib i Nærheden af Bil bar og beskadiget det. - Den nye Spanske Ambassadeur i London Greven af Floride Blankaer passeret Paris. – Efterretningerne fra Portugal ere ikke vigtige. Det Pedrotiske Dampskib Lord of the Jsles har opbragt til Vigo en Kutter som havde Munition ombord for Don Miguel. De nordlige Operationscorps, som fra Oporto skal aaer under Hertugen af Terceiras Commando, anslaae, til 5000 Mand. De fleste Miguelittiske Tropper skulle have rømmet Egnen ved Oporto efter at have afbrudt Broerne. J Provinsen Minho skulle to constitutionelle Gueriller drage omkring. Don Pedros Minister Silva Carvalbo roses for sin Redelighed og Sparsombed. Typhus grasserer i Lissabon og Omegnen. Lord og Lady Russel ere komne tilbage fra Portugal til England. - Kongen og Dronningen af Neapel ere ankomne til Rom tilligemed Kongens Broder Prins Carl Ferdinand Man har aldrig seet saa mange Udlændinge i Rom som i dette Foraar; det samme er Tilfældet i Neapel, hvor mangfoldige rige Englændere opholde sig og fortære deres Penge Det lader til at Hs. Majestæt den Østerrigske Keiser er noget svagelig; i det mindste høres, at hans Brødre og Sønner assistere ham i Statsforretningerne. Der siges, at Minister-Kongressens Forhandlinger blive foretagne nu med større Jver, siden den Preussiske Statsministers Hr. v. Ancillons Ankomst til Wien.
Den Vest-Sjællandske Avis, 1834-04-12
De nyeste Efterretninger fra Grækenland indeholde: at Landet er indvortes roeligt, og Folket tilfreds. Man trænger til Oprettelsen af en Nationalarmee, og da Conscription endnu ikke kan indføres, saa vil man søge at tilveiebringe den ved Hverving. Athen er nu bestemt til at være Hovedstaden, og Hoffet vil begive sig derhen til Efteraaret.
Den Vest-Sjællandske Avis, 1834-04-12
Jndenlandske Efterretninger. Kiøbenhavn den 7de April. Jgaar (Søndag) Eftermiddag ankom Hs. Majestæt Dronningens høie Broder, H. D. Prinds Frederik til Hessen, hertil Staden med Dampskibet Kiel.
Den Vest-Sjællandske Avis, 1834-04-12
Under 31te f. M. har det Allernaadigst behaget Hs. Maj stæt Kongen: 1) at benaade med Dannebrogsmændenes Hæderstegn, Ridder af Dannebrogen, Stabsmedicus, Etatsraad, Professor Medicinæ ordinarius ved Kiøbenhavns Universitet, Dr. Johan Daniel Herholdt. 2) at udnævne til Riddere af Dannebrogordenens 4de Classe: a. Stabs og Divisionschirurg ved Søe-Etaten, Professor, Dr. Medicinæ Heinrich Mathias Wilhelm Klingberg; b. Justitsraad og Assistentshuusforvalter Johan Rubring Harboe; c. Socapitain paa Vartpenge Johan Christian Grove, og d. Capitainlieutenant i Søe-Etaten og Eqvipagemester ved Nyeholm Søren Ludvig Tuxen. 3) ligeledes at udnævne til Dannebrogsmænd: a. Kleinsmedmester Henrich Abrechisen; b. Opsynsmand Henrich Cornelius Josen, c. Skipper Johan Christian Mol lin, d. Skipper Henrich Gullachsen og e. Kanoneer Johan Henrich Jensen.
Den Vest-Sjællandske Avis, 1834-04-12
Efter de nyeste Angivelser eier Odense Skole en Stipendiefond af 18,375 Rbd.; Horsens 14,000 Rbd.; Aalborg henved 16,000 Rbd.; Nykiøbing, 7000 Rbd.; Slagelse 8000 Rbd.; Helsingøer, 6000 Rbd.; Ribe 1900 Rbd.; Randers 4500 Rbd.; Viborg 5000 Rbd.; Aarhuus 3500 Rbd. Overretsraad Grev Carl v. Moltke i Glückstadt, er udnævnt til Deputeret i det Kgl. Rentekammer.
Den Vest-Sjællandske Avis, 1834-04-12
J Aarhuus Avis af 1ste ds. læses Følgende: "Med Vished kan nu meldes, at vi i næstkommende Juni Maaned ville atter faae den Glæde at see vor høitelskede Konge hos os."
Den Vest-Sjællandske Avis, 1834-04-12
En i Kiøbenhavn aldeles ny Art af Udstilling vil finde Sted i Juli dette Aar. Det derværende Selskab til Blomsterkulturens Fremme agter nemlig at lade udstille en Samling af sieldnere Potteplanter og udmærkede Exemplarer af Væxter i blomstrende Stand. Af de Planter, de herværende Handelsgartnere ville levere til Udstillingen, har Selskabet bestemt at indkiøbe for et Beløb af om(Kohvnsp.) trent 200 Rbd.
Den Vest-Sjællandske Avis, 1834-04-12
Ogsaa mellem Ribe og Kolding vil nu, paa Andragende til Generalpostdirectionen fra Opsynsmand Thomsen paa Skodborghuus, blive oprettet en Dagvognsbefordring, som kommer til at staae i Forbindelse med en Dagvogn mellem Kolding og Fredericia, samt med de øvrige bestaaende Jndretninger af samme Art. Denne Dagvogn afgaaer saaledes første Gang fra Ribe den 15de dennes.
Den Vest-Sjællandske Avis, 1834-04-12
Den 5te ds aabnes en Deligencefart imellem Kiel og Slesvig, der staaer i Forbindelse med Diligencerne imellem Kiel og Altona imellem Arroesund og Hamborg, og ganske ligner den førstnævnte af disse Deligencer.
Den Vest-Sjællandske Avis, 1834-04-12
Efter et Brev, som vort asiatiske Compagnie har erholdt fra Canton, dateret den 12te November f. A., er Compagniets Skib Frederik den Siette, ført af Capt. Seidelin, lykkeligen ankommen dertil den 19de October f. A.
Den Vest-Sjællandske Avis, 1834-04-12
J Randers medtog de Fattiges Forsørgelse i Aaret 1832 circa 13,700 Rbd., hvoraf Ligningen udgjorde de 10,631 Rbd. 1833 medtog Forsørgelsen ikke fuldt 12,000 Rbd., og Ligningen var ogsaa, som Følge heraf, nedsat til 8513 Rbd. Ogsaa i Aar er den ligesom i Fior Thisted. Øen Mors fæller nu 12183 Jndvaanere, altsaa 1874 paa hver Qvadratmiil, Folkemængden der i Aaret 1801 udgjorde 7583, er saaledes tiltaget over 60 pCt., hvortil et forbedret Agerbrug og raae Jorders Opdyrkning fornemmelig maa antages som Aarsag. Da Agerbruget endnu kan modtage megen Forbedring, og der endnu befindes store Hedestrækninger, der ved Dyrkning kan forvandles til ypperlig Agerjord, vil Folkemængden, naar ulykkelige Omstændigheder ei indtræffe, i de følgende Decennier sandsynligviis tiltage i en ikke ringere Proportion.
Den Vest-Sjællandske Avis, 1834-04-12
Stiffsphysicus i Aarhuus Stift, Justitsraad Willemoes, har den 1ste April 1834 bekiendtgjort: "J Marts Maaned ere 30 Koppe-Patienter i alt anmeldte til Physicatet. J Aarhuus Bye 15, hvoraf 2 havde uformildede Børnekopper, de øvrige 13 Varioloder i meget mild Grad. 5 af disse laae paa Koppehospitalet, og 10 hiemme i deres Boliger. - Paa Landet ligeledes 15, nemlig 7 med naturlige og 8 med formildede Kopper. Af disse vare, i Aarhuus Amt, 7 i Tinning Bye, 1 i Fram lev, 2 i Witten, 1 i Haldum, 1 i Odder, 2 i Skioldeles, og 1 i Thiirstrup i Randers Amt. Jngen af disse Syge ere døde, og Kopperne have i Marts, især her i Byen, havt en særdeles mild Characteer.
Den Vest-Sjællandske Avis, 1834-04-12
J det Foredrag, som Konstacademiets Secretair Hr. Prof. Thiele, holdt ved dettes Festlighed den 31te Marts sagdes blandt Andet: "Med den Kongelige Corvette modtog Fædrenelandet, som allerede nævnt, - den berømte Frise Alexanders Triumphindtog i Babylon, der udført i Marmor er bestemt til Smykke for et Gemak i Christiansborg Slot. Vel er denne Frise tidligere udført i Marmor for Grev Sommarivas Villa ved Comersøen, - dog er det Exemplar, Danmark har modtaget, ikke at betragte som en Copie af hiint, eftersom Konstneren deels heri paany har giennemført sin Composition og foretaget betydelige Forandringer, deels udvidet den ved adskillige Tilsætninger, som ere særegne for det Exemplar. Vel mangler der endnu i denne Frise fem Basreliefer, som ikke vare fuldendte, da det øvrige afsendtes, men ifølge indkommen Efterretning fra Konstneren, kunne disse snarligen ventes hidsendte fra Livorno. Thorvaldsen har ved samme Leilighed forbeholdt sig, ved sin Hiemkomst selv at overtage det fornødne Arbeide ved Sammenføiningen af den hele Frise. - Til Frue Kirke ankom den colossale Christus-Statue i Marmor, og tvende Basreliefer: Daabens og Naadverens Jndstiftelse. Disse tvende sidstnævnte Arbeider i Marmor ere endnu ufuldendte, hvorfor de, ifølge Konstnerens Begiæring, ere henstillede i hans herværende Studio, til at fuldendes af ham selv. Til samme Kirke ankom endvidere den af fjorten fritstaaende Figurer compornerede Fronton. Johannes den Døbers Prædiken i Ørkenen. Foruden det Exemplar, som er bestemt til ovennævnte Plads, og som er i Terra cotta, har han hidsendt endeel af de til denne Composition hørende Figurer i Gibsafstøbninger, hvilke udgiøre et Smykke for dette Aars Udstilling. - Disse nævnte Arbeider ere hidsendte ifølge de Bestillinger, han allerede for en Række af Aar siden har modtaget fra Danmark. Endvidere har han ved samme Leilighed ladet hidføre et Antal Statuer, Basreliefer og Byster, deels i Gibsafstøbninger, hvilke samtlige, saavidt vides, ikke have anden Bestemmelse end at opstilles og tildeels nærmere at udføres i hans herværende Studio. - Academiet saae sig ved denne, i flere Henseender saa glædelige Sending i den overraskende Stilling, at skulle modtage et større Antal Arbeider til det for ham allerede tidligere bestemte Værksted, end dette var i Stand til at modtage.
Den Vest-Sjællandske Avis, 1834-04-12
Det Kongl Danske Videnskabernes Selskabs Kommission for Brøndboring, som udnævntes i Mai 1831 og bestaaer, foruden Præsses, Hs. Exc. Hr. Overkammerherre Hauch, af Selskabets Medlemmer, Kommandeur Schifter, Professor Forchhammer og Sekretairen, Etatsraad, Prof. Ørsted, har nu, siden Boringen paa Nyholm tog sin Begyndelse den 7de Juni 1831, bragt det saavidt, at Man, paa nogle Tommer nær, er kommet 210 Fod ned, og har imidlertid havt med mange Vanskeligheder at kiempe, hvorom Man kan giøre sig en Forestilling, naar Man erfarer, at Summen af alle de giennemborede Flintlags Tykkelser udgiør over 30 Fod, og dog have de Vanskeligheder, der foraarsagedes ved Nedstyrtninger, der indeholdt Steen, næsten været endnu større. For at hæve denne Uleilighed, har Man sat et 50 Fod langt Jernrør ned i en Deel af Borbullet og følgeligen siden formindsket Borets Diameter noget. J den seneste Tid synes Vanskelighederne dog at være blevne betydeligt ringere, og under hele Arbeidet, er Jntet indtruffet, der i mindste Maade streed mod den Theorie, hvorfra Man gik ud. For tilkommende Boringer vil den her udførte være lærerig, og spare mangen Bekostning, hvortil Arbeidets Nyhed gav Anledning. - Selskabets Ord bogs Kommission har i afvigte Aar fortsat sine Møder, saavidt dets Medlemmers øvrige Embedsforretninger have tilladt det. 36 Ark ere trykte af Bogstavet Sog Bogstavet Uer næsten færdigt fra Redakteurens Haand. Selskabets metcorologiske Kommittee har modtaget Jagttagelser fra Jsland, Færøerne, Guinea og Dr. W. Lund paa hans Søereise til Brasilien. Nye meteorologiske Standpunkter ere etablerede med Selskabets Jnstrumenter af Generalkonsul Falbe i Grækenland, Missionair Østergaard i Upernavik i Grønland og Pastor Børresen til Pedersker paa Bornholm. Trykningen af det andet Hefte af Collectanea Meteorologika er rykket betydeligen fremad. (Hemp. Av.)
Den Vest-Sjællandske Avis, 1834-04-12
Den 21de Febr. fandtes af en Fiskerdreng paa Strandbreden paa Øen Wiggern i Romsdalen en tilproper Flaske, hvori tvende Breve, det ene forseg. let og har Udskrift: til Kapitain Henrik van Veens Hustrue i Zaardam, det andet, som var aabnet, er addresseret til Finderen og underskrevet af bemeldte Kapitain, førende Kufskibet Ros manus, kommende fra Bordeaux, bestemt til Amsterdam og dateret ombord i bemeldte Skib, liggende ved Kykerduin, en stiv Miil til Søes, den 22de Decbr. 1833. Han anmoder der Finderen om, at ville afsende vedlagte Brev til dets Bestemmelse, og beretter, at han befinder sig i Søenien hielpeløs Forfatning, da Skibet har mistet Stormasten, men hans Viinladning er, saavelsom Skibets Skrog, i god Stand. Han beder tillige, at Man vil sende ham Fartøier eller Lodser fra Nieuwedieg til Redning, da han uden saadan maa forlise. De fundne Breve ville ved det Kongelige norske Finants Departement vorde tilsendte det norsk svenske Generalkonsulat i Amsterdam til (Hemp. Av.) Besørgelse.
Den Vest-Sjællandske Avis, 1834-04-12
Kiøbenhavns Børs d. 4de April 1834. Cours. Hamborg 2 M. - a vista 207 1/2. - Species. 207 (den 4. April 1833 211 1/2) Disconto 4 PC. - Specier solgtes til 2 Rbd. - Mk. 6 3/4 s. (Jfior 12 Mk. 11 s.) Kongel. Obligationer uden Renter i Bemk. 87 1/2 a 87 3/4 Rbd. Dito uden Renter i Sedler 90 1/2 a 91 (i Fior 91 a 91 1/2 Rbdlr.) Nationalbank-Obligationer (af Laanet den 2den Februar 1820) i rede Sølv. 101 1/2 a 102 Rbdlr. Dito i Sedl. 105 a 105 1/2 Rbd. 4 PC. Rigsbanksobligat. Renten pr. 6te Januar 102 Rbdlr. r. S. Norske Laan til 6 PC. Bcomk. 103 a 103 1/2. Dito dito til 4 PC. 100 1/2. Nye Dito Dito i r. S. til 4 pC. 100 1/2. 4 Procent uopsigelige norske Statsobligationer, lydende paa Norske Species.
Den Vest-Sjællandske Avis, 1834-04-12
3 PC. Engelske Laan ved Wilson & Compagnie 71 a 71 1/2. NB. 1 Pd. St. beregnet til 14 Bmk. Norske Speciesdl. 164 1/2 a 165 Rbd. (Jfior 153 153 1/2.) Svenske Sedl. 45 3/4 a 46 s. pr. 1 Rdlr. Rigsg.